Komission asetus (EY) N:o 2317/1999, annettu 29 päivänä lokakuuta 1999, yhden tiedon muuttamisesta neuvoston asetuksen (ETY) N:o 2081/92 17 artiklassa säädetyn menettelyn mukaisesta maantieteellisten merkintöjen ja alkuperäisnimitysten rekisteröinnistä annetun asetuksen (EY) N:o 1107/96 liitteessä olevan nimityksen "Idiazábal" eritelmässä



Virallinen lehti nro L 280 , 30/10/1999 s. 0066 - 0066



KOMISSION ASETUS (EY) N:o 2317/1999, annettu 29 päivänä lokakuuta 1999, yhden tiedon muuttamisesta neuvoston asetuksen (ETY) N:o 2081/92 17 artiklassa säädetyn menettelyn mukaisesta maantieteellisten merkintöjen ja alkuperäisnimitysten rekisteröinnistä annetun asetuksen (EY) N:o 1107/96 liitteessä olevan nimityksen "Idiazábal" eritelmässä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maataloustuotteiden ja elintarvikkeiden maantieteellisten merkintöjen ja alkuperänimitysten suojasta 14 päivänä heinäkuuta 1992 annetun neuvoston asetuksen (ETY) N:o 2081/92(1), sellaisena kuin se on viimeksi muutettuna komission asetuksella (EY) N:o 1068/97(2), ja erityisesti sen 9 artiklan, sekä katsoo seuraavaa: 1) Espanjan hallitus on asetuksen (ETY) N:o 2081/92 9 artiklan mukaisesti pyytänyt yhden tiedon muuttamista komission asetuksessa (EY) N:o 1107/96(3), sellaisena kuin se on viimeksi muutettuna komission asetuksella (EY) N:o 1070/1999(4), suojatuksi alkuperänimitykseksi rekisteröidyn nimityksen "Idiazábal" eritelmässä. Tämän muutoksen tarkoituksena on vahvistaa kyseisellä nimityksellä tarkoitetun juuston pH-arvon rajoiksi 4,9-5,5 nykyisten rajojen 5,1-5,8 sijaan. 2) Kyseistä muutospyyntöä voidaan sen tutkinnan perusteella pitää pienenä muutoksena. Tämä päätelmä perustuu juuston useiden pH-määritysten tulosten toteamiseen. Nämä määritykset ovat osoittaneet, että nimitystä rekisteröitäessä vahvistetut rajat eivät täysin vastaa todellisuutta. Tästä syystä rajoja olisi mukautettava, jotta ne vastaisivat todellisuutta. Tällä mukautuksella ei todistettavasti ole vaikutusta kyseisen tuotteen ja rajatun alueen väliseen yhteyteen eikä varsinkaan jalostusolosuhteisiin. Muutoksella ei ole myöskään vaikutusta kolmansien tuottajien oikeuksiin. 3) Komissio on asetuksen (ETY) N:o 2081/92 9 artiklassa säädettyä menettelyä noudattaen katsonut 9 päivänä syyskuuta 1999 tehdyssä päätöksessä, ettei 6 artiklassa säädettyä menettelyä tarvitse noudattaa, koska kyseessä on pieni muutos. 4) Muutosta voidaan myös pitää asetuksen (ETY) N:o 2081/92 mukaisena muutoksena. Näin ollen nimityksen "Idiazábal" pH-rajojen muutos on rekisteröitävä ja julkaistava, ON ANTANUT TÄMÄN ASETUKSEN: 1 artikla Suojatulla alkuperänimityksellä "Idiazábal" tarkoitetun juuston pH-arvon muutos rajoihin 4,9-5,5 rekisteröidään ja julkaistaan asetuksen (ETY) N:o 2081/92 6 artiklan 4 kohdan mukaisesti. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä lokakuuta 1999. Komission puolesta Franz FISCHLER Komission jäsen (1) EYVL L 208, 24.7.1992, s. 1. (2) EYVL L 156, 13.6.1997, s. 10. (3) EYVL L 148, 21.6.1996, s. 1. (4) EYVL L 130, 26.5.1999, s. 18.